Du ser på Annonser

I en rykende fersk pressemelding fra Spillexpos messesjef Erling Løken Andersen får vi vite at årets messe på Lillestrøm har fått dato. Det er altså 6-8. november som gjelder for alle spillinteresserte i 2015.

Videre kan messen skilte med dobbelt så stort gulvareal i forhold til den plassen de 17 000 besøkende vandret rundt på i 2014, og utvalget av opplevelser utvides med noe vi mistenker at mange vil sette pris på. Inspirert av San Diego Comic-Con skal messen nemlig introdusere et større fokus på film, tegneserier og cosplay. Dette sier Andersen:

- Vi tror fokuset på typiske Comic-Con-aktiviter under årets messe 6-8. november vil fortsette å utvide målgruppen for Spillexpo. Vi tror at Norge trenger dette - en stor og samlende arena for spill, film, tegneserier og cosplay. Det er nært beslektede tema som vil gjøre messeopplevelsen til våre nærmere 17.000 besøkende enda bedre.

Er du klar for Spillexpo 2015?